OpenLLM-France/wikimedia huggingface dataset:
# Llista de comunitats autònomes espanyoles per població

Llista de comunitats autònomes i ciutats autònomes (Ceuta i Melilla) d'Espanya segons la seva població (segons les xifres oficials d'autonomies, a 1 de gener de 2022), superfície, i PIB per càpita nominal en euros.
| # | Nom | Capital (de iure o en el seu defecte de facto) | Població (2022) | Percentatge població | Densitat (hab./km²) | Superfície (km²) | Percentatge superfície | Mapa | PIB per càpita en € (2018) |
| 1 | Andalusia | Sevilla | 8.500.187 | 17,94 % | 97,05 | 87.599 | 17,31 % | | 19.107 |
| 2 | Catalunya | Barcelona | 7.792.611 | 16,18 % | 238,84 | 32.113 | 6,35 % | | 30.426 |
| 3 | Comunitat de Madrid | Madrid | 6.750.336 | 14,25 % | 841,15 | 8.028 | 1,59 % | | 35.041 |
| 4 | País Valencià | València | 5.097.967 | 10,65 % | 216,98 | 23.255 | 4,60 % | | 22.426 |
| 5 | Galícia | Santiago de Compostel·la | 2.690.464 | 5,69 % | 91,19 | 29.575 | 5,84 % | | 23.183 |
| 6 | Castella i Lleó | Valladolid | 2.372.640 | 5,04 % | 25,34 | 94.224 | 18,62 % | | 24.031 |
| 7 | País Basc | Vitòria | 2.208.174 | 4,61 % | 302,13 | 7.234 | 1,43 % | | 33.233 |
| 8 | Illes Canàries | Las Palmas de Gran Canaria i Santa Cruz de Tenerife | 2.177.701 | 4,73 % | 301,39 | 7.447 | 1,47 % | | 20.892 |
| 9 | Castella - la Manxa | Toledo | 2.053.328 | 4,32 % | 25,79 | 79.461 | 15,70 % | | 20.363 |
| 10 | Regió de Múrcia | Múrcia | 1.531.878 | 3,19 % | 133,74 | 11.314 | 2,24 % | | 21.269 |
| 11 | Aragó | Saragossa | 1.326.315 | 2,81 % | 27,90 | 47.720 | 9,43 % | | 28.151 |
| 12 | Illes Balears | Palma | 1.176.659 | 2,57 % | 244,27 | 4.992 | 0,99 % | | 27.682 |
| 13 | Extremadura | Mèrida | 1.054.776 | 2,23 % | 25,41 | 41.634 | 8,23 % | | 18.769 |
| 14 | Principat d'Astúries | Oviedo | 1.004.686 | 2,14 % | 95,53 | 10.604 | 2,10 % | | 22.789 |
| 15 | Navarra | Pamplona | 664.117 | 1,39 % | 63,30 | 10.391 | 2,05 % | | 31.389 |
| 16 | Cantàbria | Santander | 585.402 | 1,23 % | 109,74 | 5.321 | 1,05 % | | 23.757 |
| 17 | La Rioja | Logronyo | 319.892 | 0,67 % | 62,67 | 5.045 | 1,00 % | | 27.225 |
| 18 | Melilla | Melilla | 85.170 | 0,18 % | 7001,58 | 12 | <0,01 % | | 18.533 |
| 19 | Ceuta | Ceuta | 83.117 | 0,18 % | 4175,10 | 20 | <0,01 % | | 20.120 |
| TOTAL | Espanya | Madrid | 47.475.420 | 100 % | 93,67 | 505.990 | 100 % | — | 25.727 |

## Vegeu també

* Llista de comunitats autònomes espanyoles per superfície
* Llista de províncies espanyoles per població

## Notes

* 1 2 3 Capital de facto.
* ↑ Capitalitat compartida.
* ↑ Aquesta dada correspon a la superfície de terres emergides. La superfície amb competències de la Comunitat Autònoma inclou les aigües canàries.

## Referències

* ↑ «Población residente por fecha, sexo y edad(9681)» (en castellà). Arxivat de l'original el 2022-01-24. [Consulta: 9 novembre 2021].
* ↑ «Extensión superficial de las Comunidades Autónomas y Provincias». Instituto Nacional de Estadística.
* ↑ «PIB y PIB per cápita. Serie 2000-2018». Principales Resultados. Serie 2000-2018.
* ↑ Agencia Estatal Boletín Oficial del Estado. «Ley Orgánica 1/2018, de 5 de noviembre, de reforma del Estatuto de Autonomía de Canarias.» (en castellà), 06-11-2018. [Consulta: 19 desembre 2018].
# Sanremo

Sanremo és una ciutat amb prop de 57.000 habitants situada en la costa mediterrània de Ligúria occidental, a la província d'Imperia, a la zona nord-oest d'Itàlia. Va ser fundada en l'època romana i és coneguda per ser una destacada destinació turística en la Riviera i per ser l'amfitriona de diversos esdeveniments culturals tals com el festival de la cançó de Sanremo, o l'arribada de la Milà-Sanremo.

## Evolució demogràfica

* Gràfica d'evolució de Sanremo entre 1861 i 2011
* Font: ISTAT

## Personatges il·lustres

* Carlo Jachino.
* Fausto Zonaro (1854-1929) famós pintor que hi passà els últims anys de la seva vida, i morí l'any (1929).
* Girolamo Saccheri (1667-1733), matemàtic i jesuïta.

## Vegeu també

* Bussana Vecchia
* Estació de Sanremo
* Estació de Sanremo (1872)
# Paracobitis vignai

Paracobitis vignai és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 8,9 cm de longitud total.

## Distribució geogràfica

Es troba a l'Iran.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nalbant, T. T. & Bianco, P. G. 1998. The loaches of Iran and adjacent regions with description of six new species (Cobitoidea). Italian Journal of Zoology v. 65, Suppl.: 109-123.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# EE

«EE» té aquests significats:
* EE, acrònim d'Euskadiko Ezkerra, partit polític basc.
* .ee, domini d'Internet pertanyent a Estònia.
Geografia:
* Riu Ee, riu prop de Gaasterlân-Sleat, Països Baixos.
* Ee, poble pertanyent al municipi de Dongeradeel, Països Baixos.
* Ee (illa), illa de l'atol d'Aitutaki, a les illes Cook.
Viccionari
# L'ocult 2

L'ocult 2 (títol original: The Hidden II) és una pel·lícula estatunidenca dirigida per Seth Pinsker, estrenada l'any 1994. Ha estat doblada al català.

## Argument

15 anys després de les aventures del primer film, la criatura extraterrestre ha arribat a sobreviure i a canviar d'aparença corporal. Després de la mort del seu pare, la filla de Thomas Beck, Juliet, fa equip amb MacLachlan, un agent arribat a la Terra per descobrir el que li ha passat a l'hoste de Thomas Beck.

## Repartiment

* Raphael Sbarge: MacLachlan
* Kate Hodge: Juliet Beck
* Jovin Montanaro: Stanton
* Christopher Murphy: Tony Thompson
* Michael Welden: Tom Beck
* Michael A. Nickles: Matt Flamm
* Tony DiBenedetto: Bum
* Tom Tayback: Colton
* Dennis Bertsch: l'empleat de la morgue
* Cate Caplin: la periodista
* Edith Varon: la criada
* Peter Gregory: el cuiner
* Bobby J. Foxworth: l'agent de seguretat
* Honey Lauren: la filla de la rave
* Garvin Funches: Cold Steel

## Al voltant de la pel·lícula

* El rodatge va començar el 1er de març de 1994.
* Amb l'excepció d'alguns plans d'un gos infectat per un alien, els 15 primers minuts del film corresponen als 15 últims de Hidden (1987).
* El nom del personatge MacLachlan interpretat per Raphael Sbarge, és una possible referencia a l'actor Kyle MacLachlan, heroi del primer film.

## Banda original

* Carry Me Through, interpretat per daVinci
* Live From I.E., interpretat per Madrok
* I Ain't What You Need, compost per Ron Marshall
* Right This Time, interpretat per Ben Trexel
* Deeper Sin, interpretat per Cardenal
* Mortal Storm, interpretat per Bohemia

## Referències

* ↑ «L'ocult 2». esadir.cat.
* ↑ «The Hidden II». ImdB.
* ↑ Critique DevilDead
# Orgue electrònic

Un orgue electrònic és un instrument musical de teclat electrònic que deriva de l'harmònium, orgue i orgue de teatre. Originalment, va ser dissenyat per imitar el so dels orgues de tubs, els orgues de teatre, els sons de la banda, o els sons orquestrals. L'orgue electrònic és de la família d'aeròfons, l'aire surt per els diferents tubs amb diferents mides que fan que cada tub tingui un so diferent. Al pressionar cada tecla el tub que coincideix amb aquella tecla s'obre i deixa passar l'aire.
Viccionari
# Minnesott Beach

Minnesott Beach és una població dels Estats Units a l'estat de Carolina del Nord. Segons el cens del 2000 tenia 311 habitants.

## Demografia

Segons el cens del 2000, Minnesott Beach tenia 311 habitants, 151 habitatges i 109 famílies. La densitat de població era de 78,5 habitants per km².
Dels 151 habitatges en un 13,9% hi vivien nens de menys de 18 anys, en un 64,9% hi vivien parelles casades, en un 6,6% dones solteres, i en un 27,8% no eren unitats familiars. En el 25,8% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,42.
Per edats la població es repartia de la següent manera: un 11,9% tenia menys de 18 anys, un 3,5% entre 18 i 24, un 17,7% entre 25 i 44, un 37,9% de 45 a 60 i un 28,9% 65 anys o més.
L'edat mediana era de 54 anys. Per cada 100 dones de 18 o més anys hi havia 94,3 homes.
La renda mediana per habitatge era de 54.583 $ i la renda mediana per família de 60.250 $. Els homes tenien una renda mediana de 43.125 $ mentre que les dones 34.583 $. La renda per capita de la població era de 27.259 $. Entorn del 0,9% de les famílies i el 2,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Minnesott Beach». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Minnesott Beach». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Linières-Bouton

Linières-Bouton és un municipi francès situat al departament de Maine i Loira i a la regió de País del Loira. L'any 2007 tenia 97 habitants.

## Demografia
### Població

El 2007 la població de fet de Linières-Bouton era de 97 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 20 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 66 habitatges, 39 eren l'habitatge principal de la família, 21 eren segones residències i 6 estaven desocupats. Tots els 66 habitatges eren cases. Dels 39 habitatges principals, 32 estaven ocupats pels seus propietaris i 7 estaven llogats i ocupats pels llogaters; 3 tenien dues cambres, 17 en tenien tres, 6 en tenien quatre i 13 en tenien cinc o més. 26 habitatges disposaven pel capbaix d'una plaça de pàrquing. A 17 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Linières-Bouton el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 4 | 80 a 84 | 8 |
| 4 | 75 a 79 | 8 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 8 | 55 a 59 | 4 |
| 8 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 57 persones, 31 eren actives i 26 eren inactives. De les 31 persones actives 25 estaven ocupades (17 homes i 8 dones) i 6 estaven aturades (3 homes i 3 dones). De les 26 persones inactives 6 estaven jubilades, 6 estaven estudiant i 14 estaven classificades com a «altres inactius».

### Activitats econòmiques

Dels 10 establiments que hi havia el 2007, 1 era d'una empresa alimentària, 2 d'empreses de fabricació d'altres productes industrials, 4 d'empreses d'hostatgeria i restauració i 3 d'empreses de serveis.
L'únic servei als particulars que hi havia el 2009 era un restaurant.
L'any 2000 a Linières-Bouton hi havia 3 explotacions agrícoles.

## Poblacions properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Linières-Bouton a l'INSEE.
* Évolution et structure de la population Fitxa amb el detall de dades de Linières-Bouton a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Paracobitis posterodorsalus

Paracobitis posterodorsalus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Guangxi (Xina).

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)
* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Ran J.-Ch., Li W.-X. & Chen H.-M. 2006. A New Species Blind Loach of Paracobitis from Guangxi, China (Cypriniformes: Cobitidae). Journal Of Guangxi Normal University (Natural Science Edition). 24(3) : 81-82.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# El espejo de la bruja

El espejo de la bruja és una pel·lícula de l'època d'or del cinema mexicà de terror, estrenada el 12 de juliol de 1962, sota la direcció de Chano Urueta i protagonitzada per Rosita Arenas, Armando Calvo, Isabela Corona i Dina de Marco.

## Sinopsi

Sara (Corona) és una bondadosa bruixa que treballa com a majordoma a la casa d'una parella, composta pel cirurgià Eduardo (Calvo) i la seva bella esposa Elena (Marco), que comparteix la seva condició de bruixota amb el majordoma. Sara encanta un mirall per a fer que aquest mostri l'avenir. En un indici al futur ambdues descobreixen que Eduardo està planejant assassinar Elena per a casar-se amb una altra dona, la bella Déborah (Arenas). Sara intentarà salvar Elena de la mort amb un conjur, però no aconsegueix evitar-ho. Quan Eduardo apareix a la casa amb Déborah, amb qui ja s'ha casat, Sara decideix venjar la mort d'Elena amb tots els mitjans màgics que trobi al seu abast.

## Repartiment

* Rosita Arenas - Déborah
* Armando Calvo - Eduardo
* Isabela Corona - Sara
* Dina de Marco - Elena
* Carlos Nieto - Gustavo
* Wally Barrón - Inspector

## Comentaris

La pel·lícula va ser produïda per Abel Salazar, protagonista i també productor de El vampiro i El ataúd del vampiro, ambdues de Fernando Méndez sobre vampirisme a Mèxic. A més de marcar el retorn al cinema de l'actriu de l'època daurada del cinema mexicà, Isabela Corona, el film va tenir al capdavant del repartiment a l'esposa de Salazar, Rosita Arenas, en el paper de la desafortunada segona esposa. El guió va ser escrit per dos especialistes en cinema de terror, Alfredo Ruanova i el director i guionista Carlos Enrique Taboada, realitzador de films de culte com Hasta el viento tiene miedo, El libro de piedra i Veneno para las hadas.

## Referències

* ↑ El espejo de la bruja a sensacine.com.
* ↑ Sesión doble: El espejo de la bruja (1962) / El extraño mundo de Zé do Caixão (1968) a cinemaldito.com
* ↑ El espejo de la bruja a lamansiondelterror.net

## Enllaços externs

* Tràiler de la pel·lícula a YouTube
# Resolució 58 del Consell de Seguretat de les Nacions Unides

La Resolució 58 del Consell de Seguretat de les Nacions Unides fou aprovada el 28 de setembre de 1948. La Confederació Helvètica recentment s'havia unit a la Cort Internacional de Justícia (CIJ) però encara no era membre de les Nacions Unides i se li va sol·licitar al Consell que fes recomanacions. El Consell va recomanar que Suïssa i qualsevol altre Estat que es trobi en aquesta posició se li hauria de permetre participar en tots els elements de l'Assemblea General referent a la CIJ, incloent la nominació de nous membres i eleccions.
El Consell també va recomanar que aquestes nacions fossin requerides a pagar quotes que cobrissin les despeses de la Cort i que en cas de fallar ena fer-ho (tret que aquesta nació tingués una excusa considerada justificable per l'Assemblea General) no se li hauria de permetre participar en l'Assemblea de cap manera fins que el balanç hagi estat pagat.
El president del Consell va declarar que la resolució va ser aprovada unànimement en l'absència d'alguna objecció per part d'algun dels seus membres.

## Vegeu també

* Llista de resolucions del Consell de Seguretat de les Nacions Unides 1 a la 100 (1948 - 1953)

## Enllaços externs

* PDF Text de la Resolució a UN.org
# Oran (Missouri)

Oran és una població dels Estats Units a l'estat de Missouri. Segons el cens del 2000 tenia 1.264 habitants.

## Demografia

Segons el cens del 2000, Oran tenia 1.264 habitants, 507 habitatges, i 353 famílies. La densitat de població era de 464,8 habitants per km².
Dels 507 habitatges en un 35,1% hi vivien nens de menys de 18 anys, en un 55,4% hi vivien parelles casades, en un 11% dones solteres, i en un 30,2% no eren unitats familiars. En el 27,2% dels habitatges hi vivien persones soles el 19,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,5% tenia menys de 18 anys, un 8,2% entre 18 i 24, un 26,9% entre 25 i 44, un 20,5% de 45 a 60 i un 16,9% 65 anys o més.
L'edat mediana era de 35 anys. Per cada 100 dones de 18 o més anys hi havia 81,9 homes.
La renda mediana per habitatge era de 28.750 $ i la renda mediana per família de 36.985 $. Els homes tenien una renda mediana de 28.185 $ mentre que les dones 17.500 $. La renda per capita de la població era de 13.487 $. Entorn del 12,4% de les famílies i el 14,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oran». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Oran». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# The New Janitor

The New Janitor és una pel·lícula muda de la Keystone dirigida i protagonitzada per Charles Chaplin. Es tracta de la millor pel·lícula de Chaplin per a l'estudi de Mack Sennett i constitueix un pas important en la transició de Chaplin des d’un bon còmic fins a una superestrella mundial. La pel·lícula, d’una bobina, es va estrenar el 24 de setembre de 1914. Chaplin desenvoluparia l’any següent la mateixa idea a “The Bank” (1915) ja amb l’Essanay.

## Argument

Charlie és un conserge que és de tan poca categoria que fins i tot el noi encarregat de l’ascensor s’ho manega perquè pugi a peu. Un dia és acomiadat de la feina per haver accidentalment vessat una galleda d'aigua per la finestra sobre el seu director quan netejava els vidres. Mentrestant, un dels directius subalterns és amenaçat pel seu corredor d’apostes que ho explicarà tot si no paga els seus deutes de joc. En conseqüència, aquest decideix apropiar-se de diners de l'empresa. Quan està intentant obrir la caixa forta és descobert per la secretària del banc que mentre lluita amb ell fa sonar el timbre de servei. Chaplin arriba al rescat només per ser considerat pel director com el lladre. La secretària aclareix el malentès i Charlie rep la seva recompensa per frustrar el robatori.

## Repartiment

* Charles Chaplin (conserge)
* Jess Dandy (director del banc)
* John T. Dillon (executiu corrupte)
* Glen Cavender (Luke Connor, l’apostador)
* Al St. John (noi de l’ascensor)
* Peggy Page (secretària)
* Frank Hayes (comptable)
Algunes referències acrediten com a la secretària a altres actrius com Minta Durfee, Peggy Page o Gene Marsh.

## Referències

* 1 2 3 4 Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 144. ISBN 978-0-8108-8242-3.
* ↑ «Charlie Chaplin : The New Janitor». The Chaplin Office. [Consulta: 21 maig 2021].
* 1 2 Robinson, David. Chaplin: His Life And Art (en anglès). Penguin Books Limited, 2014-02-27, p. 222. ISBN 978-0-14-197918-2.
* 1 2 Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 62. ISBN 978-0-595-36598-2.
* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 222. ISBN 978-0-8108-8242-3.

## Enllaços externs

* Pel·lícula completa a YouTube
# Mika Kobayashi

Mika Kobayashi (小林未郁, Kobayashi Mika) és una cantant i compositora japonesa nascuda el 1978 a Hiroshima: a més d'intèrpret de les seues cançons, amb les emocions de la dona com a tema central, Kobayashi és coneguda com a cantant d'anime en les sèries Shingeki no Kyojin, Ao no Exorcist, Guilty Crown o Mobile Suit Gundam Unicorn, les telesèries Iryu 3, Mare i la pel·lícula Platinum Data.

## Biografia

Kobayashi cantava de ben menuda i començà a tocar el piano als cinc anys; als díhuit es mudà a Tòquio per a professionalitzar-se com a cantant i als vint-i-dos guanyà un premi de composició de cançons; als vint-i-cinc anys publicà el primer disc. Durant un concert seu, Kobayashi rebé l'oferiment de cantar cançons d'anime: en l'enregistrament de la cançó d'Attack on Titan, una de les seues preferides, li digueren que imitara la veu d'un gegant; la seua cançó pròpia favorita és Doku.
El 2016 creà el seu propi segell discogràfic, miccabose, per a no dependre de les grans companyies disqueres; del seu disc Mika Type Ro, la seua cançó preferida és Jorogumo («aranya»), perquè en la il·lustració de la frontera pareix el seu retrat se sembla a una aranya. El 2018 presentà l'espectacle Utakatana Sekai junt al mestre de kengido Tetsuro Shimaguchi i el grup Kamui, una demostració de l'art de l'espasa amb música en directe inspirada en la vida del samurai Mushashi Miyamoto: una de les primeres peces que compongué per a l'obra és "Sakura no Sono" («el jardí dels cirerers»); en una altra, "Musashi", que representa l'última batalla, Kobayashi espera en silenci durant tota l'escena, i no comença a cantar fins que Miyamoto acaba. El 2019 actuà en l'Anime Friends de São Paulo i també oferí dos concerts, dissabte i diumenge 23 i 24 de novembre, al Saló del Manga de València: entre el seu repertori habitual destacà el tema "Your Voice" del videojoc Xenoblade Chronicles X.

## Vida personal

Com a vocalista professional, Mika Kobayashi procura mantindre les cordes vocals humides i no prendre amb begudes gelades —llevat de les alchòliques—; també du sempre caramels per a la gola i dorm amb mascareta. Kobayashi s'inspira en la literatura, sobretot en l'obra del novel·liste nipó Edogawa Rampo.

## Referències

* 1 2 3 Lya Lunas; Victoria Barbosa. «Interview with Mika Kobayashi» (en portugués). Live Japan Music, 01-08-2019. [Consulta: 26 novembre 2019].
* 1 2 3 Ramón Sanmatías. «Entrevista a Mika Kobayashi, cantante de anisong» (en castellà). Cool Japan, 14-11-2016. [Consulta: 25 novembre 2019].
* 1 2 Brook SK. «Entrevista a Tetsuro Shimaguchi y Mika Kobayashi (Utakatana Sekai)» (en castellà). Ramen para dos, 31-12-2018. [Consulta: 26 novembre 2019].
* ↑ «Mika Kobayashi interpreta «Your Voice» de Xenoblade Chronicles X en la Japan Weekend de Valencia» (en castellà). Nintenderos, 24-11-2019. [Consulta: 25 novembre 2019].